# Analogisten asiakirjojen kulttuurihistoriallinen arvo ja säilytysmuoto sekä arviointia dokumentoivat tiedot

Lomake on tarkoitettu työvälineeksi analogisten asiakirjojen kulttuurihistoriallisen arvon ja säilytysmuodon arviointia ja dokumentointia varten. Kulttuurihistoriallisen arvon kriteerit ja ohje niiden soveltamiseen ovat asiakirjassa **Kansallisarkiston arvottamisen kategoriat ja kriteerit analogisten asiakirjojen säilytysmuodosta päättämiselle(KA/1042/28.02.00/2024)**.

Lomakkeen kenttiin kirjoitetaan tiedot. Osassa kentistä on pudotusvalikko, josta voi valita oikean vaihtoehdon. Lisätiedot-kenttään lisätään tarvittaessa tietoja arvioinnin toteuttamiseen liittyen.

## Arvioijan tiedot

|  |
| --- |
| **Arvioinnin tehnyt vastuutaho**  Kansallisarkisto |
| **Arvioinnin toteutusajankohta (päivämäärä)**  3.5.2024 |

## Arvioitavan aineiston tiedot

|  |
| --- |
| **Arkistonmuodostaja**  Rakennushallitus |
| **Aineiston nimeke ja mahdollinen tunniste**  Rakennushallituksen piirustuskokoelma II |
| **Arkisto tai muu tietoaineistokokonaisuus, johon aineisto kuuluu (sarja- tai tehtäväkokonaisuus**  **tai arkistoyksikkö)**  Rakennushallituksen piirustuskokoelma |
| **Rajavuodet**  1811-1939 |
| **Määrä (hm / kpl)**  Ei tarkkaa tietoa lukumäärästä, Arvio noin 1000 kpl. |

## Kulttuurihistoriallisen arvon ja säilytysmuodon arviointi

|  |  |  |
| --- | --- | --- |
| **Kriteeri** | **Toteutuuko kriteeri?** | **Sanallinen perustelu** |
| **1. Kunto**  Onko asiakirjojen kunto sellainen, että ne voidaan arkistoida tai konservoida arkistoitaviksi analogisessa muodossa? | **Kyllä** | Aineiston kunto on sellainen, että se voidaan säilyttää tai konservoida pysyvästi säilytettäväksi analogisessa muodossa. Aineisto ei ole homeessa tai muulla tavoin vaurioitunut käyttö/säilytyskelvottomaksi.  Aineisto on paperiaineistoa, joka on hyvässä kunnossa. Käytetyt kopiointimenetelmät kestävät aikaa. |
| **2. Ikä**  Ovatko asiakirjat vuotta 1921 vanhempia? | **Kyllä** | Asiakirjat ovat vuosilta 1811-1939. |
| **3. Analoginen tallennusformaatti**  Ovatko asiakirjat tallennusformaatiltaan ainutlaatuisia, erityisiä? | **Ei** | Aineisto ei ole tallennusformaatiltaan ainutlaatuinen, erityinen.  Paperilaatu ja piirustusten valmistusmenetelmät ovat ajalle tyypillisiä. |
| **4. Materiaaliset lisäominaisuudet**  Onko asiakirjoissa ainutlaatuisia, erityisiä materiaalisia lisäominaisuuksia? | **Ei** | Aineistossa ei ole ainutlaatuisia, erityisiä materiaalisia lisäominaisuuksia, jotka on tarkoituksella liitetty siihen sen alkuperäisen käyttötarkoituksen mukaisesti tai ne ovat tulleet osaksi aineistoa ajan kuluessa käytön myötä.  Kun aineisto digitoidaan väreissä, välittyvät myös esimerkiksi aineistossa olevat käsin tehdyt merkinnät ja vastaavat muut merkinnät digitaalisista ilmentymistä. |
| **5. Materiaalien sisältämä informaatio**  Sisältävätkö asiakirjojen materiaalit ainutlaatuista, erityistä informaatiota, jota digitaalinen ilmentymä ei voi välittää? | **Ei** | Aineiston materiaalit eivät sisällä ainutlaatuista, erityistä informaatiota, jota digitaalinen ilmentymä ei voi välittää.  Arvioinnin mukaan materiaalit eivät sisällä sellaista informaatiota, joka olisi perusteltua säilyttää. |
| **6. Taiteellisuus ja esteettisyys**  Sisältävätkö asiakirjat ainutlaatuisia, erityisiä taiteellisia ja/tai esteettisiä piirteitä? | **Kyllä** | Aineisto sisältää tunnettujen arkkitehtien suunnittelemien rakennusten piirustuksia. Suunnittelutyö sisältää taiteellisia ja/tai esteettisiä piirteitä, jotka ilmaisevat inhimillistä taitoa ja joiden kautta välittyy esimerkiksi kulttuurisia normeja ja ihanteita. |
| **7. Rahallinen arvo**  Ovatko asiakirjat rahallisesti arvokkaita tai sisältävätkö asiakirjat osia, joiden rahallinen arvo on suuri? | **Ei tietoa** | Joillain tunnettujen arkkitehtien laatimilla rakennuspiirustuksilla voisi olla keräilyarvoa. |
| **8. Harvinaisuus, ainutlaatuisuus**  Ovatko asiakirjat harvinaisia, ainutlaatuisia suhteessa aikaan, paikkaan, toimijaan tai aiheeseen? | **Ei** | Aineisto ei ole tyypiltään harvinainen, ainutlaatuinen suhteessa aikaan, paikkaan, toimijaan ja aiheeseen. Vastaavanlaista paperiaineistoa on paljon. Poikkeuksen saattaa muodostaa aineiston vanhin osa. |
| **9. Edustavuus, hyödynnettävyys, käytettävyys**  Ovatko asiakirjat edustavia suhteessa aikaan, paikkaan, toimijaan tai aiheeseen? Onko asiakirjoilla käyttöä esimerkiksi näyttely- ja opetustoiminnassa? | **Kyllä** | Aineisto on tyypiltään edustavaa suhteessa aikaan, paikkaan, toimijaan ja aiheeseen, ja sitä voisi käyttää esimerkiksi näyttely- ja opetustoiminnassa. Alkuperäiskappaleet voisivat joissain tilanteissa tuoda lisäarvoa verrattuna digitaalisessa muodossa olevasta ilmentymästä otettuun tulosteeseen. |
| **10. Tunnearvo**  Onko asiakirjoilla tunnearvoa, aineetonta arvoa? | **Kyllä** | Merkittävä osa rakennuksista on rakennushistoriallisesti arvokkaita ja myös suojeltuja. Rakennuksilla voi olla erityinen merkitys paikallisympäristössä. Uusimmat rakennuspiirustukset koskevat luovutetussa Karjalassa sijaitsevia julkisia rakennuksia. |
| **Johtopäätös: Mihin kategoriaan asiakirjat sijoitetaan arvioinnin lopputuloksena?**  **[Jotta asiakirjat voidaan sijoittaa kategoriaan 1 Analogiselta säilytysmuodoltaan kulttuurihistoriallisesti arvokkaat asiakirjat, pitää kysymykseen 1 Kunto tulla vastaukseksi Kyllä sekä vähintään yhteen muista kysymyksistä vastaukseksi Kyllä. Jos edellä mainittu ei toteudu, asiakirjoilla ei ole kulttuurihistoriallista arvoa analogisessa muodossa, minkä seurauksena ne sijoitetaan kategoriaan 2 Digitaalisena arkistoitavat asiakirjat.]**  1. Analogiselta säilytysmuodoltaan kulttuurihistoriallisesti arvokkaat asiakirjat | | |

## Lisätietoja

|  |
| --- |
| **[Esimerkiksi lisätietoihin voi laittaa, mitä digitointivaatimuksia toimija tulee noudattamaan digitoinnissa tai millä vaatimuksilla digitointia on jo tehty.]**  Asiakirjat digitoidaan Kansallisarkiston ajantasaisten digitointivaatimusten mukaisesti, mutta säilytetään myös analogisessa muodossa. |